Anna Bolena
Anna Bolena er en opera (lyrisk tragedie) i to akter af Gaetano Donizetti. Librettoen er skrevet af Felice Romani (1788-1865) og bygger på dramaerne om Henrik 8. og Anne Boleyn, Enrico VIII ossia Anna Bolena, af Ippolito Pindemonte (1753-1828) og Anna Bolena af Alessandro Pepoli (1752-1796).
Operaen, der blev komponistens internationale gennembrud, opførtes første gang i Milano 1830, derpå i London 1831 og i Wien 1833.